open-index/open-wikipedia-markdown huggingface dataset:
Burgtheater

O **Burgtheater** (en dialecto vienés *Buagtheata*; en aragonés *Teatro Imperial d'a Cort*) ye o Teatro Nacional d'Austria en Viena y un d'os mas importants teatros d'o mundo en luenga alemana. O Burgtheater fue inaugurato en 1741 y orichinalment se deciba "K.K. Theater an der Burg", a partir de 1794, o teatro se conoixió como "K.K. Hoftheater nächst der Burg"  y dende 1920 "K.K. Hofburgtheater". Os vieneses le dicen simplament "Die Burg" (en dialecto vienés *De Buag*).

## Historia

Fue inaugurato o 14 de marzo de 1741 por a emperatriz María Tresa I d'Austria con a finalidat de disposar d'un teatro que se trobase amán d'o suyo palacio. O suyo fillo, l'emperador Chusé II d'Austria le deciba "Teatro Nacional Alemán". Tres operas de Mozart s'estrenoron en o suyo escenario: *[[O rapto en o serrallo]]* (*Die Entführung aus dem Serail*, 1782), *[[As vodas de Figaro]]* (*Le nozze di Figaro*, 1786) y *[[Così fan tutte|Asinas fan todas]]* (*Così fan tutte*, 1790).

O 14 d'octubre de 1888, o teatro se tresladó enta un nuevo edificio, disenyato por Gottfried Semper y Karl Freiherr von Hasenauer, situato en a Ringstraße.

O 12 de marzo de 1945 o Burgtheater fue grieument destruito por un bombardeyo y, un mes mas tardi, o 12 d'abril, se destruyió mas encara debito a un incendio d'orichen desconoixito. Dimpués d'a Segunda Guerra Mundial, o teatro fue restaurato entre 1953-1955.

## Directors d'o "Burgtheater"
* Joseph Schreyvogel (1814-1832).
* Heinrich Laube (1849-1867).
* Hermann Röbbeling (1932-1938).
* Mirko Jelusich (1938).
* Lothar Müthel (1939-1945).
* Raoul Aslan (1945-1948).
* Josef Gielen (1948-1954).
* Adolf Rott (1954-1959).
* Ernst Haeussermann (1959-1968).
* Paul Hoffmann (1968-1971).
* Gerhard Klingenberg (1971-1976).
* Achim Benning (1976-1986).
* Claus Peymann (1986-1999).
* Klaus Bachler (dende 1999).

O **Burgtheater** ha estato o puesto a on s'han estrenau numerosas obres de teatro d'autors com Thomas Bernhard, Elfriede Jelinek, Peter Handke, Peter Turrini y George Tabori, entre muitos atros.

## Estrenos absolutos en o Burgtheater (lista incompleta)

* 1762 - *[[Orfeu y Euridice (opera)|Orfeo ed Euridice]]* de Christoph Willibald Gluck.
* 1767 - *Alceste* de Christoph Willibald Gluck.
* 1782 - *[[O rapto en o serrallo|Die Entführung aus dem Serail]]* de Wolfgang Amadeus Mozart.
* 1786 - *[[As vodas de Figaro|Le nozze di Figaro]]* de Wolfgang Amadeus Mozart.
* 1787 - *[[L'arbore di Diana]]* de Vicent Martín i Soler.
* 1790 - *[[Così fan tutte]]* de Wolfgang Amadeus Mozart.

## Vinclos externos

*  Pachina web d'o Burgtheater
*  [Información y fotos d'o Burgtheater](https://web.archive.org/web/20201130111259/http://www.earthinpictures.com/world/austria/vienna/burgtheater_(castle_theatre).html)
Café Central

O **Café Central** (en alemán *das Café Central*) ye una cafetería d'a ciudat de Viena en Austria. Se troba en o districto d'a Innere Stadt chustament en o numero 14 d'a Herrengasse, en os baixos d'o Palacio Ferstel, obra de l'arquitecto Heinrich von Ferstel, o mesmo puesto a on d'antis mas yera l'edificio d'o Banco Austrohongaro y a Bolsa de Viena (*Bank- und Börsengebäude*).

## Historia
A cafetería ubrió as suyas puertas en 1876, y en zaguerías d'o sieglo XIX se convirtió en un puesto clau de trobada aintro d'a escena intelectual vienesa. Entre os clients habituals d'o establimiento yeran Peter Altenberg, Theodor Herzl, Alfred Adler, Egon Friedell, Hugo von Hofmannsthal, Anton Kuh, Adolf Loos, Leo Perutz, Alfred Polgar u Leon Trotsky. Nomás en o mes chinero de 1913, Josip Broz Tito, Sigmund Freud, Adolf Hitler, Vladimir Lenin y Leon Trotsky (os dos zaguers clients habituals) pasoron por ista cafetería.

O Cerclo de Viena, organismo cientifico y filosofico que seguiba as corrients d'o positivismo lochico fació cuantas reunions en ista cafetería dimpués d'a Primera Guerra Mundial.

Una historia famosa s'ista cafetería ye cuan Victor Adler preguntó a o Conte Berchtold, por ixas envueltas menister d'afers foranos d'Austria-Hongría, si existiba a posibilidat de que esclatase una revolución en Rusia, u mesmo aintro d'o sino d'a monarquía d'os Habsburgo, iste replicó fendo a mofla: *"Y qui se suposa que va a fer a revolución? Talment o Sr. Bronstein dende o Café Central?"* , fendo referencia a León Trotsky, que en realidat s'apellidaba Bronstein. Trotsky vivió en Viena como emigrant dende octubre de 1907 dica primerías d'a Primera Guerra Mundial y yera un habitual d'o Central, a on gosaba chugar a l'aixedrez.

Dica 1938 a cafetería se deciba popularment a "escuela d'aixedrez" (*Die Schachhochschule*) ya que no yera guaire dificil trobar astí a-saber-los chugadors d'aixedrez.

O escritor Alfred Polgar escribió en a suya "Teoría d'o Café Central" o siguient:

A cafetería zarró dimpués de rematar a Segunda Guerra Mundial. En 1975, o Palacio Ferstel s'esbielló y o Central tornó a ubrir-se, manimenos en una localización diferent de l'edificio. En 1986, se tornó a esviellar de raso atra vegada.

Actualment ye un puesto d'intrés turistico y una cafetería popular, marcata por a luenga historia que tien dezaga.

## Referencias

* Marboe, Ernst Wolfgang (editor): *Café Central*. Verlag Müller, 1989, ISBN 3-900784-06-X

## Se veiga tamién
* Café vienés
Ząbrowo (Stare Pole)

:*Iste articlo ye sobre un lugar caixubio en Polonia, en o voivodato de Pomerania; ta atros usos, se veiga *'Ząbrowo (desambigación)**''.

**Ząbrowo*' (en [[Idioma caixubio|caixubio]] *Ząbrowò*, en [[Idioma polaco|polaco]] y oficialment *Ząbrowo*, en [[Idioma alemán|alemán]] *Sommerau*) ye un [[lugar]] en o norte de [[Polonia]], en o [[municipio]] (*gmina'' en polaco) de Stare Pole. Fa parte d'o voivodato de Pomerania, en o districto de Malbork, y se troba situato entre Malbork y Elbląg. Dica finals d'a Segunda Guerra Mundial, feba parte d'Alemanya, y d'antis mas fació parte d'o Sacro Imperio Romano Chermanico y d'o reino de Prusia.

A suya población ye de 423 habitants.
Vente a Alemania, Pepe

***Vente a Alemania, Pepe*** (títol en castellano, en aragonés ***Viene-te enta Alemanya, Pepe***, estrenada en Aragón con o suyo títol orichinal) ye una cinta de Cine espanyol de l'anyo 1971 de cine de comedia, dirichita por Pedro Lazaga seguntes un guión de Vicente Escrivá y Vicente Coello, con dirección de fotografía de Raúl Pérez Cubero y banda sonora orichinal d'Antón García Abril. Producita por Vicente Escrivá, en o suyo reparto incluye a destacatos actors como Alfredo Landa, José Sacristán, Tina Sáinz, Antonio Ferrandis, Gemma Cuervo, Fernando Guillén, Josele Román, Rosa Fontana, Teófilo Calle u Manuel Summers.

## Trama argumental
*Angelino* (José Sacristán) torna en o suyo lugar natal de Peralellos, en a Comunidat de Teruel, simpués de (aparentment) fer fortuna en Alemanya, a on heba marchau bel tiempo atrás a treballar. Con o suyo ritmo de vida, convence a o suyo amigo *Pepe* (Alfredo Landa) ta que tamién emigre a Alemanya. *Pepe* plega a o suyo nuevo país, en a ciudat de Múnich (Bavera) pero i descubrirá que no tot yera de color rosa como li deciba o suyo amigo *Angelino*.

## Se veiga tamién
* Cine en 1971.
* Cintas de 1971.

## Vinclos externos
*  ''Vente a Alemania, Pepe'' en IMDb.
*  ''Vente a Alemania, Pepe'' en Filmaffinity.
Henk Norel

**Henk Norel**, naixiu lo 17 de setiembre de 1987 de Gorinchem (Holanda Meridional, Países Baixos) ye un chugador profesional de basketbol que tien una altaria de 2,10 metros y ocupa la posición de pívot. En l'actualidat ye retirau d'a practica esportiva d'alto livel, d'a suya vida esportiva cal destacar que chugó en o *[[Basket Zaragoza 2002|CAI Zaragoza]]* d'a liga ACB d'Espanya mientres as temporadas 2012 y 2017.

## Trachectoria esportiva
* 2004/05 Amsterdam BC (junior) , Países Baixos.
* 2005/12 Joventut de Badalona, Espanya.
** 2005/07 CB Prat, Espanya.
** 2007/08 Lucentum Alicante, Espanya.
* 2012/17 CAI Zaragoza, Espanya.
* 2017/18 Gipuzkoa Basket.
* 2018/19  Breogán.
* 2019/21  Heroes Den Bosch.

## Vinclos externos

* Ficha de Henk Norel en a pachina web de l'ACB.
*  ''Henk Norel: El diamante dorado'', en ACB.com.
Fernando Rey

**Fernando Rey** (nombre artistico de **Fernando Casado Arambillet**), naixiu d'A Coruña (Galicia) o 20 de setiembre de 1917 y muerto en Madrit (Comunidat de Madrit, Espanya) o 9 de marzo de 1994, estió un destacau actor gallego, activo en o cine espanyol dende meyaus d'os anyos 1930 y con cuantos premios recibius mientres a suya carrera cinematografica.

D'entre a suya filmografía, se puet destacar bellas d'as suyas interpretacions en bellas cintas como *[[Locura de amor (cinta de 1948)|Locura de amor]]* (1948, Juan de Orduña), *[[Viridiana]]* (1961, Luis Buñuel), *[[Tristana (cinta)|Tristana]]* (1970, Luis Buñuel), *[[The French Connection (cinta)|The French Connection]]* (1971, William Friedkin), *[[El discreto encanto de la burguesía]]* (1972, Luis Buñuel), *[[La duda (cinta de 1972)|La duda]]* (1972, Rafael Gil), *[[Pasqualino Settebellezze]]* (1976, Lina Wertmüller), *[[Elisa, vida mía]]* (1977, Carlos Saura), *[[Ese oscuro objeto del deseo]]* (1977, Luis Buñuel), *[[Bearn o La sala de las muñecas (cinta)|Bearn o La sala de las muñecas]]* (1983, Jaime Chávarri), u *[[Diario de invierno]]* (1988, Francisco Regueiro).

## Premios
L'actor Fernando Rey recibió en 1988 en a 3<sup>era</sup> edición d'os Premios Goya un Goya a lo Millor Actor por a suya interpretación d'o *Pai* en a cinta *[[Diario de invierno]]*, dirichida por Francisco Regueiro.

## Se veiga tamién
* Cintas interpretadas por Fernando Rey.

## Vinclos externos
*  ''Fernando Rey'' en Internet Movie Database.
Gran Sinoga de Budapest

A **Gran Sinoga de Budapest**, conoixita tamién como a **Sinoga d'a Carrera Dohány** (en hongaro *Dohány utcai zsinagóga / nagy zsinagóga*, en hebreu בית הכנסת הגדול של בודפשט / *bet hakneset hagadol šel budapešt*, en alemán *Tabakgasse Synagoge*), ye a mayor sinoga d'Eurasia y a segunda mas gran d'o mundo, dimpués d'a Sinoga Emanu-El de Nueva York. Se troba situata en o districto d'Erzsébetváros en Budapest. Tien un total de 3.000 cadieras y ye un centro d'o chudaísmo neolochico.

Iste templo tien 75 m de largaria y 27 d'amplaria y se construyió entre 1854 y 1859 en estilo neomorisco. A suya decoración s'alazeta mas que masen os modelos de l'arquitectura islamica d'o norte d'Africa y d'a Espanya morisca (mas que mas en l'Alhambra). L'arquitecto vienés Ludwig Förster consideraba que no yera posible identificar una arquitectura chudieva "tipica", y por tanto fació servir "formas arquitectonicas identificables con grupos etnicos afins a o pueblo israelín". O disenyo interior s'atribuye a Frigyes Feszl.

A casa natal de Theodor Herzl se trobaba chunto a ista sinoga. En o mesmo puesto hue se troba o Museu Chudieu que ye seu d'a *Colección Chudaica Historica y Relichiosa*; y que se construyió en 1930 en un estilo arquitectonico parellán a o d'a sinoga, en 1931 s'unió a l'edificio prencipal.

A carrera Dohány tien grans vinclos con l'Holocausto, ya que yera chustament a muga d'o gueto de Budapest.

## Referencias

## Vinclos externos

*  Tourism Office of Budapest info on the Synagogue
*    Pachina oficial d'a Sinoga
*  Budapest. JewishEncyclopedia. Gotthard Deutsch y Alexander Büchler
*  Vesita interactiva 3D oficial con imachen panoramicas 360°. Fotos de Csaba Legány
*  Imáchens panoramicas 360° d'alta resolución de l'interior d'a sinoga. Fotos de Hans von Weissenfluh
*  Tour virtual en vidio
Casa d'a Ciudat de Viena

A **casa d'a ciudat de Viena** (en alemán *Wiener Rathaus*, en dialecto vienés *Wiena Rådhaus*) ye a seu d'o concello d'a ciudat de Viena, capital d'Austria. Como a ciudat de Viena ye tamién un estato federato (*Bundesland*), l'alcalde d'ista ciudat actúa tamién como gubernador (*Landeshauptmann*) y o consello municipal fa as mesmas fainas que o parlamento (*Landtag*).

L'edificio, d'estilo gotico, fue disenyato por Friedrich von Schmidt y construito entre 1872 y 1883. En o cobalto d'a torre se troba o *Rathausmann*, una escultura dorata de 3,5 metros d'altaria que representa a fegura de un portaestandarts y que s'ha convertito en un simbolo de Viena (a ciudad entrega anualment un premio que ye una chicota estatua con a forma d'o *Rathausmann*).

Debant de l'edificio bi ha un parque dito *Rathauspark*.

## Transportes
Ta plegar enta a *casa d'a ciudat de Viena* s'ha de prener a linia U2 d'o Metro de Viena y baixar-se en "Rathaus".

## Vinclos externos

*  Pachina oficial d'o concello de Viena
Castiello de Buda

O **Castiello de Buda** (en hongaro *Budai Vár*) ye o castiello historico d'os reis hongaros en Budapest, Hongría. En o pasato tamién se dició *Palacio Reyal* (en hongaro *Királyi-palota*) y *Castiello Reyal* (en hongaro *Királyi Vár*).

O castiello se troba en l'extremo sud d'o tozal d'o Castiello, amán d'o districto d'o Castiello (*Várnegyed*), que ye famoso por as casas y edificios publicos medievals, barrocos y d'o sieglo XIX. O castiello de Buda fa parti d'o Patrimonio d'a Humanidat de Budapest, declarato en 1987.

## Seche de 1944-45
O castiello de Buda estió o zaguer reducto d'as fuerzas de l'Eixe (alemans y hongaras) mientres o seche de Budapest en 1944-45. As continas luitas y o fuego d'artillería deixoron a o palacio estricallato de tot. Como zaguer recurso, os defensors en zagueras miroron de crebar o bloqueyo sovietico, pero no lo consiguieron, deixando como baixas a un 90% d'os suyos soldatos en as carrera Buda. Presuntament os rusos coneixeban os suyos plans y s'enfiloron ascape con armas pesatas a zarrar todas as posibles rotas d'eslampada. Iste feito ye considerato como una d'as catastrofes militars mas grans d'a historia d'Hongría por muitos historiadors, comparable a la enrestida rusa en o Don en 1943.

## Vinclos externos

* Pachina web d'o Castiello de Buda.
Hotel Sacher

L**'Hotel Sacher** ye un hotel de cinco estrelas situato en o districto d'Innere Stadt d'a ciudat de Viena, Austria, chunto a l'edificio d'a Opera Estatal de Viena. Ye famoso internacionalment por a suya especialidat culinaria, a tarta Sacher, un pastel de chicolate con mermelada d'albercoque. Bi ha tamién aintro de l'hotel una galería d'arte con una selección obras dende o sieglo XIX. L'hotel se troba en o mesmo puesto a on vivió Antonio Vivaldi.

## Historia

L'hotel lo fundó en 1876 Eduard Sacher (1843–1892) como una *maison meublée*. Dimpués d'a suya muerte, a suya viuda Anna Sacher (1859–1930) se convirtió en directora d'o establimiento. Baixo a suya dirección, l'hotel se convirtió en un d'os hotels mas exclusivos d'o mundo, estando un punto de trobada de l'aristocracia y os diplomaticos. Dimpués d'a Primera Guerra Mundial Anna Sacher refirmó a categoría de l'hotel, negando o servicio a clients que no fesen parti de l'aristocracia y dando a la vegada creditos a aristocratas que s'heban empobrecito. A suya chestión levó a o negocio a tener problemas financiers y en zaguerías a la bancarrota, fendo que cambease de propietarios en a decada de 1930.

Dende 1934, l'hotel ye propiedat d'a familia Gürtler, a traviés d'a empresa de nombre "Eduard Sacher GmbH & Co OHG". Ista empresa tamién ye propietaria d'un segundo Hotel Sacher en Salzburgo, d'antis mas conoixito como *Österreichische Hof*.

En rematar a Segunda Guerra Mundial, l'Austria ocupata, igual que Alemanya, fue dividita en cuatre zonas entre as potencias aliatas. Viena, como Berlin, se treslalló en cuatre sectors. Mientres os anyos d'ocupación britanica l'hotel s'emplegó como cuartel cheneral d'o gubierno britanico y apareixió por ixas envueltas en a cinta de Carol Reed *The Third Man*.

Dimpués, l'hotel s'ha feito prou famoso en os países de parla alemana debito a la serie de televisión *[[Hallo ... Hotel Sacher, Portier]]* protagonizata por Fritz Eckhardt.

## Referencias

## Se veiga tamién
*Tarta Sacher

## Bibliografía
* Campbell, Dennis and Cotter, Susan (1997). *[http://books.google.com/books?id=Rg-iYshfbaUC Unfair trading practices]*. Kluwer Law International. ISBN 90-411-0721-5.
* Mazakarini, L. (1977). *Das Hotel Sacher zu Wien*
* Matthias, Bettina (2006). *[http://books.google.com/books?id=u-IgI2ee-xkC The hotel as setting in early twentieth-century German and Austrian literature]*. Harvard University Press. ISBN 1-57113-321-6.

## Vinclos externos

*  Hotel Sacher - Your Guide
* Hotel Sacher history by cosmopolis.ch
* Hotel Sacher
Hotel

Un **hotel** ye un edificio planificato y acondicionato ta aloixar a las personas temporalment, y que permite a os viachers, aloixar-se mientres os suyos desplazamientos. Os hotels proveyen a os clients amás de servicios adicionals como restaurants, piscinas y guarderías. Bels hotels tienen servicios de conferencias y animan a os grupos a organizar convencions y reunions en o suyo establimiento.

Os hotels se gosan clasificar en categorías seguntes o grau de confort y o ran de servicios que ufren. A escala de categorías ye simbolizata por un conchunto d'estrelas, que pueden ir d'una a cinco, y que indican de menor a mayor o grau de calidat de l'hotel.

## Hotels con récords mundials
* L'hotel mas alto d'o mundo ye o *[[Burj al-Arab]]*, en a ciudat de Dubai, Emiratos Arabes Unitos, con una altaria de 321 metros. Se diz que iste hotel ye l'unico con siet estrelas d'o mundo (encara que oficialment ye de 5 estrelas).
* O complexo hostelero mas gran ye o resort *[[First World Hotel]]* en Malaisia, con 6.118 habitacions. 
* L'hotel mas gran, sin estar un complexo d'edificios deseparatos, ye l'hotel *[[MGM Grand Las Vegas]]*, en Las Vegas, Estaus Unius, con 5.005 habitacions.
* Seguntes o Libro Guinness d'os Récords, l'hotel mas antigo, que encara ye en funcionamiento, ye o Hoshi Ryokan, en Awazu, Chapón, inaugurato en l'anyo 717.

## Referencias

## Se veiga tamién
* Hostal.
Baixo Aragón (Montemolín)

:*Iste articlo tracta sobre o barrio zaragozano de *'Baixo Aragón**. Ta altros emplegos se veiga **Baixo Aragón (desambigación)**.''


**Baixo Aragón** u **Montemolín*' (en [[idioma castellano|castellano]] *Bajo Aragón-Montemolín'') ye un barrio d'a ciudat de Zaragoza situato en o districto de Las Fuents.

Iste barrio s'estendilla dende a ilesia y plaza de Sant Miguel dica as antigas tierras d'a huerta de Las Fuents. L'avenita prencipal que trescruza tot o barrio ye l'Avenita Miguel Servet, que ye amás una d'as prencipals d'o districto de Las Fuents y salida de Zaragoza enta Alcanyiz.

## Historia
O barrio de Montemolín, tamién conoixito como Baixo Aragón, naixe en a segunda metat d'o sieglo XIX. O barrio prencipia a creixer como un chicot nuclio urbán situato arredol d'a gara d'Utriellas de Zaragoza. Montemolín se nutrió en primeras de treballadors provenients de lugars d'o Baixo Aragón, por ixo se le conoixe tamién asinas, y de familias que veniban d'a parroquia de Sant Miguel.

## Vinclos externos
* Historia d'o barrio de Montemolín 1
* Historia d'o barrio de Montemolín 2
Cynops orphicus

***Cynops orphicus*** ( (Risch, 1983); tamién descrito como ***Hypselotriton orphicus***) ye una rara especie d'o chenero d'anfibios *[[Cynops]]* de l'orden d'os urodelos, subfamilia Pleurodelinae y familia Salamandridae, que tiene a suya aria de distribución en as provincias de Guangdong y Fujian en (China).

## Bibliografía
* Jean-Paul Risch, 1983 : *Cynops orphicus, a new salamander from Guangdong Province, South China (Amphibia, Caudata, Salamandridae).* Alytes. vol. 2, pachinas 45-52.

## Vinclos externos
2001: A Space Odyssey

***2001: A Space Odyssey*** ye una cinta de cine de ciencia-ficción estausunidense de l'anyo 1968, dirichita por Stanley Kubrick seguntes un guión d'o mesmo Stanley Kubrick y d'Arthur C. Clarke (basato en a historia curta *[[The Sentinel (historia curta)|The Sentinel]]*, d'Arthur C. Clarke) con una dirección de fotografía de John Alcott y una producción cinematografica de Stanley Kubrick ta *[[Metro-Goldwyn-Mayer]]*, con una durada de 142 minutos, que estió un important exito cinematografico y ha recibito cuantos premios. Entre atros actors, partecipan en a cinta Keir Dullea, Gary Lockwood, William Sylvester, Daniel Richter, Leonard Rossiter, Margaret Tyzack, Douglas Rain y Robert Beatty. En 1982, Arthur C. Clarke publicó una continación d'a historia, *[[2010: Odyssey Two]]*, que o director Peter Hyams fació convertir-se en una cinta en 1984 con o títol de *[[2010 (cinta)|2010]]*.

## Reparto
* Keir Dullea, en o papel de *Dr. David Bowman*.
* Gary Lockwood, en o papel de *Dr. Frank Poole*.
* William Sylvester, en o papel de *Dr. Heywood R. Floyd*.
* Douglas Rain, en o papel de *Voz de HAL 9000*.
* Daniel Richter, en o papel de *Capo d'a colla de monos*.
* Leonard Rossiter, en o papel de *Dr. Andrei Smyslov*.
* Margaret Tyzack, en o papel de *Elena*.
* Robert Beatty, en o papel de *Dr. Ralph Halvorsen*.
* Frank Miller, en o papel de *Controlador d'a misión*.
* Ed Bishop, en o papel de *Capitán d'a lanzadera lunar*.
* Edwina Carroll, en o papel de *Azafata*.
* Penny Brahms, en o papel de *Azafata*.
* Heather Downham, en o papel de *Azafata*.
* Alan Gifford, en o papel de *Pai de Poole*.
* Ann Gillis, en o papel de *Mai de Poole*.
* Vivian Kubrick (*no acreditato*), en o papel de *Filla de Floyd*.
* Kenneth Kendall (*no acreditato*), en o papel de *Anunciant d'a [[BBC]]*.

## Se veiga tamién
* Cine en 1968.
* Cintas de 1968.

## Referencias

## Vinclos externos

*  ''2001: A Space Odyssey'' en IMDb.
*  ''2001: A Space Odyssey'' en Rotten Tomatoes.
*  Kubrick2001 - The Space Odyssey explained.
Cynops pyrrhogaster

***Cynops pyrrhogaster*** (Boie, 1826) ye una especie d'o chenero d'anfibios *[[Cynops]]* de l'orden d'os urodelos, subfamilia Pleurodelinae y familia Salamandridae, que tiene a suya aria de distribución en as islas de Honshū, Shikoku, y Kyūshū en (Chapón).

## Bibliografía
* Boie, 1826: *Merkmale einiger japonischen Lurche*. Isis von Oken, vol. 18, pachinas 203-215.(Texto integro).

## Vinclos externos
Basketball Bundesliga

A **Basketball Bundesliga**, conoixito a sobén con o actual nombre comercial **easyCredit BBL**, ye a mas alta d'as categorías de basketbol d'Alemanya, por debaixo ye a Liga Pro A.

## Equipos 2013/14

## Palmarés

## Vinclos externos
* Pachina web oficial d'a Basketball Bundesliga
Thomas Hicks

:*Iste articlo ye sobre un atleta estausunidense d'orichen britanico; ta atros usos, se veiga *'Thomas Hicks (desambigación)**''.


**Thomas John Hicks**, mes conoixito como **Thomas Hicks''', naixito de  Birmingham o 7 de chinero de 1875 y muerto o 28 de chinero de 1952 en Winnipeg (Manitoba, Canadá), estió un atleta estausunidense d'orichen britanico que estió campión olimpico en a preba de maratón en os Chuegos Olimpicos de Saint Louis 1904.

En a maratón d'os Chuegos Olimpicos de 1904 arribó en a segunda posición dezaga de Frank Lorz, pero iste acusau por un espectador admitió fer parte d'a cursa en un auto, por o que Thomas Hicks, que fació parte d'a cursa caminando, tomando dosis de brandy y tamién estricnina estió declarau ganador. Hue istas sustancias son consideratas dopache y o suyo suministro a Thomas Hicks mientres a cursa no yeran prohitas encara, Hicks arribó a meta cuasi muerto y os medicos creyeban que con una dosis mas d'estricnina estaría muerto.

## Vinclos externos
*  Thomas Hicks en os Chuegos Olimpicos.
Cynops wolterstorffi

***Cynops wolterstorffi*** (Boulenger, 1905, tamién descrito como ***Hypselotriton wolterstorffi***) yera una especie d'o chenero d'amfibios *[[Cynops]]* de l'orden d'os urodelos, subfamilia Pleurodelinae y familia Salamandridae, que teneba a suya aria de distribución en o laco Kunming en Yunnan, China. Actualment ye considerata una especie extinta porque dende l'anyo 1979 no se troba garra eixemplar d'ista especie. A suya extinción se creye que ye ocasionata por a perdua d'o suyo habitat, por a contaminación y por a introducción d'especies foranas.

## Vinclos externos
John Hayes

:*Iste articlo ye sobre un atleta estausunidense; ta atros usos, se veiga *'John Hayes (desambigación)**''.


**John Joseph Hayes**,  mes conoixito como **John Hayes** y como **Johnny Hayes''', naixito de Nueva York o 10 d'abril de 1886 y muerto en Englewood o 25 d'agosto de 1965, estió un atleta estausunidense que estió campión olimpico en a preba de maratón en os Chuegos Olimpicos de Londres 1908. Tamién ye considerato o primer recordman d'a preba de maratón con una marca de 2h55'18"4 seguntes World Athletics.

## Vinclos externos
*  John Hayes en os Chuegos Olimpicos.
Premios d'o Cine Europeu

Os **Premios d'o Cine Europeu** (en anglés y oficialment, *European Film Awards*) son un conchunto de premios cinematograficos concedius cada anyada por l*'[[Academia de Cine Europeu]] * en diferents ciudaz europeas. A suya primera edición estió en l'anyo 1988 y dende alavez se conceden cada anyada, sin garra interrupción.

## Categorías
### Categorías vichents

### Categorías extintas

## Edicions
### Anyos 1980

### Anyos 1990

### Anyos 2000

### Anyos 2010

### Anyos 2020

## Se veiga tamién
* Lista de premios cinematograficos.
* Lista de premios cinematograficos por categoría.

## Vinclos externos

*  Pachina web oficial d'os Premios d'o Cine Europeu.
*    Pachina web oficial de l'Academia d'o Cine Europeu.
Jorge Ortí

**Jorge Ortí Gracia**, naixito de Zaragoza o 28 d'abril de 1993, ye un futbolista aragonés, que chuga en o Pegasus FC d'a Hong Kong Premier League.

## Vinclos externos
*  Ficha en BDFutbol
Javier Sierra

**Javier Sierra Albert** (Teruel, 11 d'agosto de 1971) ye un periodista, escritor, novelista y investigador aragonés. En l'anyo 2017, por a suya novela *[[El fuego invisible]]*,  estió ganador d'un d'os mas pretichiosos premios literarios o Premio Planeta.

## Obra
* 1997: *[[La España extraña]]* (Editorial EDAF), en colaboración con Jesús Callejo.
* 1998: *[[La dama azul]]* (Editorial Martínez Roca).
* 2000: *[[En busca de la Edad de Oro]]* (Editorial Plaza & Janés).
* 2000: *[[Las puertas templarias]]* (Editorial Martínez Roca).
* 2002: *[[El secreto egipcio de Napoleón]]* (Editorial La Esfera de los Libros).
* 2004: *[[La cena secreta]]* (Editorial Plaza & Janés).
* 2007: *[[La ruta prohibida]]* (Editorial Planeta).
* 1995: *[[Roswell, secreto de Estado]]* (Editorial EDAF).
* 2008: *[[La dama azul]]* (Editorial Planeta). (enamplata y corregita)
* 2011: *[[El ángel perdido]]* (Editorial Planeta).
* 2013: *[[El maestro del Prado]]* (Editorial Planeta).
* 2014: *[[La pirámide inmortal]]* (Editorial Planeta), reescritura y replegada de contenius de *El secreto egipcio de Napoleón*.
* 2017: *[[El fuego invisible]]* (Editorial Planeta), ganadora d'o Premio Planeta.
* 2020: *[[El mensaje de Pandora]]* (Editorial Planeta).

## Referencias

## Vinclos externos
*  Pachina web oficial de Javier Sierra.
Rafael Gil

**Rafael Gil** (nombre artistico de **Rafael Gil Álvarez**), naixiu de Madrit (Espanya) lo 22 de mayo de 1913 y muerto en ixa mesma ciudat o 10 de chulio de 1986, estió un destacau director cinematografico, guionista y productor cinematografico espanyol, activo en o cine espanyol dende zaguerías d'os anyos 1930 dica meyatos d'os anyos 1980 y con cuantos premios recibius mientres a suya carrera cinematografica.

D'entre la suya filmografía como director, se puet destacar bellas cintas como *[[Eloísa está debajo de un almendro (cinta)|Eloísa está debajo de un almendro]]* (1943, con Amparo Rivelles, Rafael Durán, Juan Espantaleón Torres, Guadalupe Muñoz Sampedro, Alberto Romea, Juan Calvo y Joaquín Roa), *[[El fantasma y Doña Juanita]]* (1945, con Antonio Casal, Camino Garrigó, Juan Calvo, Mary Delgado, Juan Espantaleón Torres, José Franco, José Isbert y Milagros Leal), *[[El beso de Judas]]* (1954, con Rafael Rivelles, Gabriel Alcover, Pedro Anzola, Francisco Arenzana, Rafael Bardem, Milagros Leal y Francisco Rabal), *[[La Reina del Chantecler]]* (1962, con Sara Montiel, Alberto de Mendoza, Luigi Giuliani, Greta Chi, Gérard Tichy, Amelia de la Torre, Milagros Leal, Ana Mariscal, Julia Caba Alba, José Franco, José Orjas y Pedro Osinaga), *[[Un adulterio decente (cinta)|Un adulterio decente]]* (1969, con Carmen Sevilla, Fernando Fernán Gómez, Manolo Gómez Bur, Jaime de Mora y Aragón, Andrés Pajares, José Orjas, Guadalupe Muñoz Sampedro, Mary Begoña, Venancio Muro, María Isbert, Mónica Randall y Manuel Alexandre), *[[El hombre que se quiso matar (cinta de 1970)|El hombre que se quiso matar]]* (1970, con Tony Leblanc, Elisa Ramírez, Antonio Garisa, Rafael Alonso, Aurora Redondo, Emma Cohen, Milagros Leal, José Sacristán, José Orjas y Alfonso del Real), *[[La boda del señor cura]]* (1979, con José Sancho, José Bódalo, Manuel Tejada, Blanca Estrada, Gemma Cuervo,Fernando Sancho, Isabel Luque, Helga Liné, Mary Begoña, Mabel Escaño, Manuel Alexandre y Juan Luis Galiardo), *[[Hijos de papá]]* (1980, con Irene Gutiérrez Caba, José Bódalo, Antonio Garisa, Agustín González, Fernando Sancho, Alfonso del Real, María Luisa Ponte, Antonio Casas, Antonio Vico, María Casal y Alejandra Grepi), *[[Las autonosuyas]]* (1983, con Alfredo Landa, María Casanova, Manolo Codeso, Antonio Garisa, José Bódalo y Ismael Merlo), u *[[Las alegres chicas de Colsada]]* (1984, con Tania Doris, Luis Cuenca, José Bódalo, Antonio Garisa, Máximo Valverde, Carmen de Lirio, Paco Valladares, Fernando Sancho y Helga Liné).

## Se veiga tamién
* Cintas con guión de Rafael Gil.
* Cintas dirichidas por Rafael Gil.

## Vinclos externos

*  ''Rafael Gil'' en Internet Movie Database.
Premio d'o Cine Europeu a la Millor Cinta

O **Premio d'o Cine Europeu a la Millor Cinta** ye una d'as categorías d'os premios anuals d'o cine europeu. S'entrega dende a primera edición de ditos premios en 1988.

## Premios y nominacions
### Anyos 1980

### Anyos 1990

### Anyos 2000

### Anyos 2010

### Anyos 2020

## Veyer tamién
* Premios d'o Cine Europeu.
Jorge Sanz

:*Iste articlo ye sobre un actor espanyol; ta atros usos, se veiga *'Jorge Sanz (desambigación)**''.

**Jorge Sanz** ([[nombre artistico]] de **Jorge Sanz Miranda*'), naixiu de [[Madrit]] ([[Comunidat de Madrit]]) o [[26 d'agosto]] de [[1969]], ye un destacau [[actor]] [[Espanya|espanyol]], activo en o [[cine espanyol]] dende zaguerías d'os [[anyos 1970]] y con cuantos [[Lista de premios cinematograficos|premios]] recibius mientres a suya carrera cinematografica.

D'entre a suya fimografía, se puet destacar belunas d'as suyas interpretacions en bellas [[cinta]]s como *Crónica del alba. Valentina* ([[1982]] [[Antonio José Betancor]]), *Conan the Barbarian* ([[1982]] [[John Milius]]), *Mambrú se fue a la guerra* ([[1986]], [[Fernando Fernán Gómez]]), *Si te dicen que caí* ([[1989]], [[Vicente Aranda]]), *Amantes* ([[1991]], [[Vicente Aranda]]), *Belle Époque* ([[1992]], [[Fernando Trueba]]), *Morirás en Chafarinas* ([[1995]], [[Pedro Olea]]), *Libertarias* ([[1996]], [[Vicente Aranda]]), *La niña de tus ojos* ([[1998]], [[Fernando Trueba]]), *Cha-cha-chá* ([[1998]], [[Antonio del Real]]), *Tuno negro* ([[2001]], [[Pedro L. Barbero]] y [[Vicente J. Martín]]), *El Lobo* ([[2004]], [[Miguel Courtois]]), *El sexo lo cambia todo* ([[2005]], [[Luiz Carlos Lacerda]]), u *Rivales* ([[2008]], [[Fernando Colomo]]).

== Premios ==
L'actor Jorge Sanz recibió en [[1989]] en a [[4ena edición d'os Premios Goya|4<sup>ena</sup> edición d'os Premios Goya]] un [[Premios Goya|Premio Goya]] a lo [[Premio Goya a o Millor Actor|Millor Actor]] por a suya interpretación en a cinta *Si te dicen que caí*, dirichida por [[Vicente Aranda]].

== Se veiga tamién ==
* [[:Categoría:Cintas interpretadas por Jorge Sanz|Cintas interpretadas por Jorge Sanz]].

== Vinclos externos ==

*  [http://www.imdb.com/name/nm0764450 *Jorge Sanz''] en Internet Movie Database.
Capsicum annuum

:*As parolas «pimentera» y «pimentero» reendrezan ta iste articlo. Ta atros usos de «pimentera» se veiga [[Pimentera (desambigación)]].*

A **pimentera** u **pebrera** ( (L., 1753)) ye una planta perén, de port herbacio, en a familia d'as solanacias y o chenero *[[Capsicum]]*, cautivada amplament por o suyo fruito comestible; o piiento.

## Descripción

A pimentera domestica ye una planta perén natural, anque por selección artificial se'n ha produciu variedaz que tienen creiximiento anyal u bianyal. Como muitas atras plantas domesticadas y con firme distribución en o mundo, existe un gran numer de variedaz de pimentos ta consumo; bellas variedaz s'han seleccionau ta que tenesen una mida mayor y poder-las consumir como verdura. Manimenos, tamién existe belatras que se cautiva por a suya sabor exotica u ta emplegar-las como especia; ixe ye o caso d'as variedaz conoixidas como corals u guendillas/guindillas.

A pimentera ye una planta herbacia, d'arredol de meyo metro d'altaria (anque bellas variedaz gosan creixer dica pasar t'alto d'un metro, un metro y meyo, u dica dos).

O tallo ye solo en a base, pero se ramifica bien luego y a poca altaria. Se mantiene un solo tallo dica la segunda u tercer ramificación, y alavez comienza a dividir-se dicotomicament, a cual cosa fa desapareixer o tallo individualizau caracteristico de a base d'a mata, perdendo-se en brancas laterals por toda la corona.

As follas son enteras, lancioladas (con «forma de punta de lanza») y pecioladas. A color de l'anverso ye verde intensa (como en cuasi tot, bellas variedataz s'han feito que varían en color, mas que mas pensadas ta planta ornamental), y ye glabro (sin pels ni protuberancias). Por o reverso, a nervadura ye muit marcada, con o niérvol central muit resaltau y que se contina con o peciolo, y os niérvols laterals que arriban cuasi dica la ladera d'a fuella. As fuellas creixen alternas sobre as brancas y o tallo, y a mida ye proporcionada con a mida que tendrán dimpuesas es fruitos.

As flors son blancas, simples y discretas, d'entre 1,5 y 2 cm de diametro. Son pedunculadas y brostan en a base d'as follas.

Os fruitos, que se conoix como pimentos (

## Referencias

## Se veiga tamién

**[[Solanum tuberosum]]*, a patatera.
**[[Solanum lycopersicum]]*, a tomatera.
*Pimento
*Jalapenyo
*Pebreta
*Pimenta

## Vinclos externos
Pimento

O **pimento** u **pimiento** (pronunciau /pim'jento/ u /pim'janto/, d'o latín *pigmĕntum*) ye o fruito comestible d'a pimentera domestica (*Capsicuum annuum*), una solanacia herbacia orichinaria de Sudamerica extensament cautivada por tot o mundo en l'actualidat.

Botanicament, o pimento ye una baya de textura semicartilachinosa. En bellas variedaz se troba unflada d'aire, bofa (vueda por adintro), y con un relieu pleno de protuberancias por l'exterior. As simients se troban adheridas en a columnela central. Os diferents pimentos pesan dende tansament bels gramos dica mas de 500.

Como muitas atras hortalicias, en l'actualidat i ha numerosas variedaz de pimentos creyadas por selección artificial. Muitos pimentos de gusto dolce s'emplegan como verduras. Atras variedaz, mas picants, gosan estar mas chicorronas y menos carnosas, y s'emplegan como condimento u especia. Os pimentos que, por variedat -como as pebretas- u porque s'han quedau asinas en o desarrollo, son mas menudos y finez reciben en aragonés a denominación popular de «corals» u «cornetas».

## Se veiga tamién
*Chil.
*Jalapenyo.
*Pebreta
*Pebrón.
*Pimenta.
*Pimentón.

## Referencias
Dovinalla

Una **dovinalla** u **dovineta** (d'o latín *addivināre*) ye un chicot enigma escrito en forma de verso que gosa tener por un regular orichen popular y que tien bella dificultat semantica u de contenito.

As dovinallas se transmiten oralment y s'han feito servir dende fa sieglos como una forma ta entretener-se. O suyo orichen se creye que ye en Orient y tenió una gran popularidat en os sieglos XVIII y XIX en os que mesmo a burguesía miró sin d'exito de adoptar-la, fendo-la mas literaria. En Aragón tenió gran difusión en os sieglos XIX y XX.

Os temas que abracan no son guaire complexos, sino que por un regular son simples, superficials y en muitas ocasions con doble sentito, estando a vegadas ubiertament sexuals. Se gosan decir prencipiando por a frase *"Dovina dovinalla..."* u *"Devina devineta..."*, *"Qué cosa ye..."* u *"Una cosa cosicada"*. As formulas mas habituals ta zarrar una dovinalla son *"anque te tornes tocino..."*, *"no lo dovinarás en un anyo..."*, *"a dovinar sinyors..."* u *"qué ye?"*.

## Exemplos
Son muitas as dovinallas que se pueden trobar en tot o dominio lingüistico aragonés. A vegadas trobamos a mesma dovinalla de dos formas diferents en distintos puestos d'a cheografía aragonesa:

Atras vegadas existe mas d'una versión, que cambea seguntes o lugar, ta definir un mesmo termín:

## Vinclos externos
*  ''Adivinanza'' en a *[[Gran Enciclopedia Aragonesa]]*.

## Notas


## Referencias
Los bingueros

***Los bingueros*** (títol orichinal en castellano, en aragonés ***Os binguers***, estrenada en Aragón con o suyo títol orichinal) ye una cinta espanyola de cine de comedia de l'anyo 1979 dirichida por Mariano Ozores seguntes o suyo propio guión, con una dirección de fotografía de Hans Burmann. Producida por José Luis Bermúdez de Castro, en o suyo elenco incluye a destacaus actors como Andrés Pajares, Fernando Esteso, Antonio Ozores, África Pratt, Isabel Luque, Roxana Dupre, Norma Duval, Rafael Alonso, Adrián Ortega, Luis Barbero, Florinda Chico y Pilar Muñoz.

## Reparto
* Andrés Pajares, en o papel de *Amadeo Saboya*.
* Fernando Esteso, en o papel de *Fermín Cejuela*.
* Antonio Ozores, en o papel de *Don Ramón*.
* África Pratt, en o papel de *Margarita, qui reparte cartons en o bingo*.
* Isabel Luque, en o papel de *Amparo*.
* Roxana Dupre, en o papel de *Repartidora de cartons en o bingo*.
* Norma Duval, en o papel de *Carola*.
* Rafael Alonso, en o papel de *Don Obdulio*.
* Adrián Ortega, en o papel de *Sordo*.
* Luis Barbero, en o papel de *Ciego*.
* Florinda Chico, en o papel de *Gerarda*.
* Pilar Muñoz, en o papel de *Muller en o velatorio*.
* Francisco Jarque, en o papel de *Hombre en o velatorio*.
* Mir Ferry, en o papel de *Don Claudio*.
* Rosa Morata, en o papel de *Irene*.

## Se veiga tamién
* Cine en 1979.
* Cintas de 1979.

## Referencias

## Vinclos externos
*  ''Los bingueros'' en Internet Movie Database.
Fernando Guillén

:*Iste articlo ye sobre l'actor catalán Fernando Guillén; ta atros usos, se veiga *'Fernando Guillén (desambigación)**''.

**Fernando Guillén** ([[nombre artistico]] de **Fernando Guillén Gallego*'), naixiu de [[Barcelona]] ([[Barcelonés]], [[Catalunya]]) o [[29 de noviembre]] de [[1931]] u lo [[22 de noviembre]] de [[1932]] y muerto en [[Madrit]] ([[Espanya]]) o [[17 de chinero]] de [[2013]], estió un destacau [[actor]] de [[cine]], [[teatro]] y [[televisión]] [[Catalunya|catalán]], activo en o teatro y en o [[cine espanyol]] dende meyaus d'os [[anyos 1950]] y con cuantos premios recibius mientres a suya carrera artistica. Casau con l'actriz [[Gemma Cuervo]] dende [[1960]], son os pais d'os actors [[Fernando Guillén Cuervo]] y [[Cayetana Guillén Cuervo]].

D'entre a suya filmografía como actor, se pueden destacar bellas d'as suyas interpretacions, en bellas [[cinta]]s como *Vente a Alemania, Pepe* ([[1971]], [[Pedro Lazaga]]), *La estanquera de Vallecas* ([[1987]], [[Eloy de la Iglesia]]), *Mujeres al borde de un ataque de nervios* ([[1988]], [[Pedro Almodóvar]]), *La telaraña* ([[1990]], [[Antoni Verdaguer]]), *Don Juan en los infiernos* ([[1991]], [[Gonzalo Suárez]]), *Tirano Banderas* ([[1993]], [[José Luis García Sánchez]]), *¿Por qué lo llaman amor cuando quieren decir sexo?* ([[1993]], [[Manuel Gómez Pereira]]), *La herida luminosa* ([[1997]], [[José Luis Garci]]), *You're the One (una historia de entonces)* ([[2000]], [[José Luis Garci]]), u *14, Fabian Road* ([[2008]], [[Jaime de Armiñán]]).

== Premios ==
L'actor Fernando Guillén recibió en [[1991]] en a [[6ena edición d'os Premios Goya|6<sup>ena</sup> edición d'os Premios Goya]] un [[Premios Goya|Premio Goya]] a o [[Premio Goya a o Millor Actor|Millor Actor]] por a suya interpretación de *Don Juan* en a cinta *Don Juan en los infiernos*, dirichida por [[Gonzalo Suárez]].

== Referencias ==


== Se veiga tamién ==
* [[:Categoría:Cintas interpretadas por Fernando Guillén|Cintas interpretadas por Fernando Guillén]].

== Vinclos externos ==
*  [http://www.imdb.com/name/nm0347218 *Fernando Guillén''] en Internet Movie Database.
Mujeres al borde de un ataque de nervios

***Mujeres al borde de un ataque de nervios*** (títol orichinal en castellano, en aragonés ***Mullers en momentos d'un ataque de niervos***, estrenada en Aragón con o suyo títol orichinal) ye una cinta espanyola de l'anyo 1988 de cine de comedia dirichida por Pedro Almodóvar seguntes o suyo propio guión, con una dirección de fotografía de José Luis Alcaine y una banda sonora orichinal de Bernardo Bonezzi. Producida por Agustín Almodóvar ta la productora cinematografica *[[El Deseo]]*, en o suyo elenco incluye a destacaus actors como Carmen Maura, Antonio Banderas, Julieta Serrano, Rossy de Palma, María Barranco, Kiti Manver, Guillermo Montesinos, Chus Lampreave, Loles León y Fernando Guillén.

As escenas d'a cinta se filmoron en os *[[Estudios Barajas]]* en Madrit y en cuantas localizacions en ixa mesma ciudat.
## Elenco
* Carmen Maura, en o papel de *Pepa Marcos, antiga amant d'Iván*.
* Antonio Banderas, en o papel de *Carlos, fillo d'Iván*.
* Julieta Serrano, en o papel de *Lucía, mai de Carlos y ex-muller d'Iván*.
* Rossy de Palma, en o papel de *Marisa, novia de Carlos*.
* María Barranco, en o papel de *Candela, amiga de Pepa*.
* Kiti Manver, en o papel de *Paulina Morales, avogada y nueva amant d'Iván*.
* Guillermo Montesinos, en o papel de *Taxista*.
* Chus Lampreave, en o papel de *Portera [[Testimonio de Chehová]]*.
* Eduardo Calvo, en o papel de *[[Pai]] de Lucía*.
* Mary González, en o papel de *Mai de Lucía*.
* Loles León, en o papel de *Secretaira*.
* Fernando Guillén, en o papel de *Iván*.
* Ángel de Andrés López, en o papel de *Policía*.
* Joaquín Climent, en o papel de *Policía anuncio*.

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''Mujeres al borde de un ataque de nervios'' en Internet Movie Database.
*  ''Mujeres al borde de un ataque de nervios'' en Rotten Tomatoes.
*  ''Mujeres al borde de un ataque de nervios'' en Metacritic.
*  ''Mujeres al borde de un ataque de nervios'' en Box Office Mojo.
*  ''Mujeres al borde de un ataque de nervios'' en FilmAffinity.
Cateto a babor

***Cateto a babor***, estrenada con iste zaguer títol en Aragón, ye una cinta espanyola de l'anyo 1970 de cine de comedia dirichita por Ramón Fernández seguntes un guión de Vicente Coello y Vicente Escrivá, con una banda sonora orichinal de Antón García Abril y una dirección de fotografía de Raúl Pérez Cubero, que en o suyo reparto incluye a destacatos actors como Alfredo Landa, José Gálvez, Florinda Chico, Enriqueta Carballeira, José Sacristán, Ahui Camacho, Margot Cottens, Laly Soldevila, Rafaela Aparicio y Luis Barbero.

## Elenco
* Alfredo Landa, en o papel de *Miguel Cañete Moste*.
* Ahui Camacho, en o papel de *Quique Cañete Moste *.
* José Gálvez, en o papel de *Sarchento Canales, alias "el tigre de San Fernando"*.
* Enriqueta Carballeira, en o papel de *Julia, a filla d'o sarchento*.
* Florinda Chico, en o papel de *Rosario, mai de Julia y muller de Canales*.
* José Sacristán, en o papel de *Recluta companyero de Miguel*.
* Laly Soldevila, en o papel de *Jacinta *.
* Margot Cottens, en o papel de *Tía Enriqueta*.
* Rafaela Aparicio, en o papel de *Elisa, a criada d'Enriqueta.
* [[Luis Barbero]], en o papel de *Alfredo, vesitant d'Enriqueta*.

== Se veiga tamién ==
* [[Cine en 1970]].
* [[Cintas de 1970]].

== Referencias ==


== Vinclos externos ==
*  [http://www.imdb.com/title/tt0064140 *Cateto a babor*] en [[Internet Movie Database|IMDb]].
*  [http://www.filmaffinity.com/es/film226784.html *Cateto a babor*] en [[FilmAffinity]].
*  [https://web.archive.org/web/20080621230404/http://www.culturalianet.com/art/ver.php?art=6205 *Cateto a babor*] en [[Culturalia]].
*  [https://web.archive.org/web/20111009033849/http://www.mcomet.com/movie/Cateto_a_babor-832328/ *Cateto a babor''] en Mcomet.com.
Fernando Colomo

**Fernando Colomo** (nombre artistico de **Fernando Colomo Gómez**), naixito de Madrit o 2 de febrero de 1946, ye un destacato director cinematografico, guionista y productor cinematografico espanyol, activo en o cine espanyol dende primerías d'os anyos 1960, con nomás que 16 anyadas, y con cuantos premios recibitos mientres a suya carrera cinematografica. Amás de treballar en o mundo d'o cine, ha feito tamién cuantas series de televisión.

D'entre a suya filmografía como director, se puet mencionar beluna d'as suyas cintas, como *[[¿Qué hace una chica como tú en un sitio como éste?]]* (1978, con Carmen Maura, Concha Grégori, Félix Rotaeta, Héctor Alterio, Kiti Manver y Joaquín Hinojosa), *[[El caballero del dragón]]* (1985, con Klaus Kinski, Harvey Keitel y Fernando Rey), *[[Bajarse al moro (cinta)|Bajarse al moro]]* (1989, con Antonio Banderas, Verónica Forqué, Aitana Sánchez-Gijón, Chus Lampreave y Juan Echanove), *[[El efecto mariposa]]* (1995, con Coque Malla, María Barranco, Rosa María Sardà, Peter Sullivan y James Fleet), u *[[Al sur de Granada]]* (2003, con Matthew Goode, Verónica Sánchez, James Fleet y Guillermo Toledo).

## Vinclos externos
*  ''Fernando Colomo'' en IMDb.
Juan Echanove

**Juan Echanove** (nombre artistico de **Juan Echanove Labanda**), naixito de Madrit (Espanya) l'1 d'abril de 1961, ye un destacato actor espanyol, activo en o mundo d'o teatro y d'o cine espanyol dende meyatos d'os anyos 1980, con cuantos premios recebitos mientres a suya carrera cinematografica.

D'entre a suya filmografía como actor, se puet destacar beluna d'as suyas interpretacions, en bellas cintas como *[[Divinas palabras (cinta)|Divinas palabras]]* (1987, José Luis García Sánchez), *[[Bajarse al moro (cinta)|Bajarse al moro]]* (1989, Fernando Colomo), *[[Orquesta Club Virginia]]* (1992, Manuel Iborra), *[[Madregilda]]* (1993, Francisco Regueiro), *[[La flor de mi secreto]]* (1995, Pedro Almodóvar), *[[Los años bárbaros]]* (1998, Fernando Colomo), *[[Adiós con el corazón]]* (2000, José Luis García Sánchez), u *[[Alatriste]]* (2006, Agustín Díaz Yanes).

Tamién ha feito muitos treballos en o mundo d'a televisión, destacando-ne a serie de televisión *[[Cuéntame cómo pasó]]*, a on dende l'anyo 2005 interpreta a o personache de *Miguel Alcántara*.

## Premios
L'actor Juan Echanove recibió en 1993 en a 8a edición d'os Premios Goya un Premio Goya a o Millor Actor por a suya interpretación de *[[Francisco Franco]]* en a cinta *[[Madregilda]]*, dirichita por Francisco Regueiro.

## Vinclos externos
*  Pachina web oficial de Juan Echanove.
*  ''Juan Echanove'' en IMDb.
Castiello de Windsor

O **castiello de Windsor**, ye un castiello situau en Windsor, condau de Berkshire en Anglaterra (Reino Uniu). A suya construcción prencipio arredol de l'anyo 1066 por o rei Guillén I d'Anglaterra y se fació en estilos neogotico y neoromanico. Actualment ye destinau pa residencia reyal, estando o castiello habitau de continuo mas antigo d'o mundo.

## Esporte
En os Chuegos Olimpicos de Londres 1908 se fació la salida d'a preba de maratón dende los chardins d'o castiello, cursa que plegaba dica l'estadio White City a on yera situada l'arribada. Dica istos chuegos la distancia d'a cursa d'a maratón yera variable estando aproximadament de 40&nbsp;km, pero dende istos s'establió una distancia de 42,195&nbsp;km como oficial, ista distancia yera la que i heba dende lo castiello dica l'estadio; o ganador d'ista cursa estió John Hayes y a suya marca establió o primer récord d'o mundo de maratón.

## Vinclos externos
*  O castiello de Windsor en a pachina web d'a Casa Reyal d'o Reino Uniu.
Victoria Libertas Pesaro

O **Victoria Libertas Pesaro** ye un club italiano de basketbol, fundato en l'anyo 1946. Chuga en a Serie A en a temporada 2013/2014 y en l'Adriatic Arena d'a ciudat de Pesaro como equipo local.

## Nombres Comercials

## Palmares
### Estatal
* **[[Lega Basket Serie A|Serie A]] (2):** 1987-88, 1989-90.
* **[[Copa d'Italia de Baloncesto|Copa d'Italia]] (2):** 1985, 1992.

### Internacional

* **[[Recopa d'Europa de Baloncesto|Recopa d'Europa]] (1):** 1983.

## Vinclos externos

* Pachina web oficial d'o club.

## Se veiga tamién
* Lega Basket Serie A.
Società Sportiva Felice Scandone

O **Felice Scandone Basket Avellino**, conoixito a sobén con l'actual nombre comercial de *Sidigas Avellino*, ye un club italiano de basketbol, establito en l'anyo 1948. Chuga en a Serie A en l'anyada 2016/17 y en o pabillón Giacomo Del Mauro d'a ciudat d'Avellino como equipo local.

## Nombres Comercials

## Palmares
### Estatal
* **[[Copa d'Italia de Baloncesto|Copa d'Italia]] (1):** 2008.

## Vinclos externos

* Pachina web oficial d'o club.

## Se veiga tamién
* Lega Basket Serie A.